b"\n_START_ARTICLE_\nCarmen Miranda\n_START_SECTION_\nBakgrunn\n_START_PARAGRAPH_\nCarmen Miranda var annet av seks barn av Jos\xc3\xa9 Maria Pinto da Cunha i Portugal. Familien flyttet til Brasil f\xc3\xb8r Carmen var fylt to \xc3\xa5r, og slo seg ned i Rio de Janeiro. Som 15-\xc3\xa5ring begynte hun i en motegesjeft som hattemaker. Hun tilegnet seg raskt det hun trengte for snart \xc3\xa5 etablere seg med en selvstendig virksomhet.\n_START_SECTION_\nKarriere i Brasil\n_START_PARAGRAPH_\nI 1926 fikk hun sine f\xc3\xb8rste sm\xc3\xa5 roller som skuespillerinne. I 1928 sang hun for f\xc3\xb8rste gang i radio og \xc3\xa5ret etter kom hun med sin f\xc3\xb8rste grammofonplate med sambaen Samba n\xc3\xa3o v\xc3\xa1 sim'bora og choroen Se o samba \xc3\xa9 moda. _NEWLINE_Med komposisjonen Ta\xc3\xad av Joubert de Carvalho begynte i 1930-\xc3\xa5rene hennes karriere i Brasil for fullt. Hun sang, ledsaget av gruppen Bando da Lua, tidens mest kjente komposisjoner av Assis Valente og Ary Barroso. _NEWLINE_F\xc3\xb8rste korte filmrolle hadde hun i 1933 som karnevalsangerinne i musicalen A Voz do Carnaval av Adhemar Gonzaga og Humberto Mauro. Det fulgte mange konserter, grammofoninnspillinger og filmroller, som i 1939 Banana da Terra, der hun hadde p\xc3\xa5 din ber\xc3\xb8mte baianadrakt og gjorte komposisjonen O que \xc3\xa9 que a baiana tem? kjent. Under sine opptredener hadde hun mange ganger sko som gjorde henne 18\xc2\xa0cm h\xc3\xb8yere.\n_START_SECTION_\nKarriere i USA\n_START_PARAGRAPH_\nI 1939 dro hun til USA for \xc3\xa5 spille en gjesterolle p\xc3\xa5 Broadway. De sydamerikanske rytmer var p\xc3\xa5 den tid blitt meget popul\xc3\xa6re i USA, og dansebandledere som Xavier Cugat hadde stor fremgang. Miranda erobret seg et stort publikum med sine egne tolkninger i revyen Streets of Paris, og dermed fikk hun en skuespillerinnekontrakt med 20th Century Fox. _NEWLINE_Allerede hennes f\xc3\xb8rste amerikanske filmopptreden, et ganske kort revynummer i Down Argentine Way, gjorte Miranda til en popul\xc3\xa6r skuespillerinne i musicaler. For det meste fikk hun fremst\xc3\xa5 som temperamentsfull sydamerikaner, og p\xc3\xa5 grunn av hennes hodeplagg fikk hun tilnavnet The Lady in the Tutti-Frutti Hat. Hun opptr\xc3\xa5dte for det meste ved siden av stjerner som Betty Grable eller Alice Faye, som hun ofte overstr\xc3\xa5lte, og vant seg ogs\xc3\xa5 tilnavnet Brazillian Bombshell. _NEWLINE_H\xc3\xb8ydepunktet i karrieren var i 1943 med The Gang's All Here, der hun var med i den mest bisarre koreografi som Busby Berkeley noensinne hadde tenkt ut. I 1946 gikk hun for \xc3\xa5 v\xc3\xa6re den h\xc3\xb8yest gasjerte skuespillerinne i Hollywood. _NEWLINE_Etter annen verdenskrig gikk det raskt tilbake med karrieren. Hun medvirket blant annet ved siden av Elizabeth Taylor i A Date with Judy, og avslutten sin filmkarriere i begynnelsen av 1950-\xc3\xa5rene ved siden av komikerduoen Jerry Lewis og Dean Martin i Scared Stiff. _NEWLINE_Miranda, som i 1947 giftet seg med David Alfred Sebastian, konsentrerte seg i det f\xc3\xb8lgende med opptredener i forskjellige land verden over, men uten noensinne \xc3\xa5 gi noen konsert i f\xc3\xb8delandet Portugal._NEWLINE_Den 4. august 1955 fikk Carmen Miranda under en episode av Jimmy Durante Show et lett hjerteinfarkt. Hun fullf\xc3\xb8rte showet, men d\xc3\xb8de neste morgen av et nytt hjerteinfarkt.\n_START_SECTION_\nBegravelse, etterm\xc3\xa6le\n_START_PARAGRAPH_\nCarmen Miranda ble gravlagt p\xc3\xa5 kirkeg\xc3\xa5rden S\xc3\xa3o Jo\xc3\xa3o Batista i Rio de Janeiro. Hennes samlede etterlatenskaper ble gitt til Museu Carmen Miranda i Rio de Janeiro (museet \xc3\xa5pnet i 1976). Ved sin stemme, scenen\xc3\xa6rv\xc3\xa6r og sine eksotiske drakter ble hun snart en n\xc3\xa6r mytisk ber\xc3\xb8mmelse. _NEWLINE_Carmen Miranda hadde en seks \xc3\xa5r yngre s\xc3\xb8ster, Aurora Miranda, som ogs\xc3\xa5 var sangerinne og skuespillerinne, kjent fremfor alt i S\xc3\xb8r-Amerika."